Mariposa

Mariposa (hispane por "papilio", ĉar unuaj hispanoj en la pitoreska montara pejzaĝo vidis multajn papiliojn) estas loĝloko de Usono, kiu formale havas statuson de "censa loko" kaj ne estas urbo. Ĝi situas en la subŝtato Kalifornio, en la okcidenta parto de Nordameriko kaj estas la administra centro de samnoma kantono Mariposa. Laŭ la stato de la censo 2020 en la loĝloko vivis vivis 1 526 loĝantoj sur areo de 7,89 kvadrataj kilometroj, kio rezultigas loĝdenson de 194 loĝantoj/km². Ankoraŭ nun la montara pejzaĝo aspektas pitoreska kaj relative malmulte tuŝata de la civilizo. Al tio sendube kontribuas la protekto de la orienta parto de la kantono, kiu nun estas la centra parto de la nacia parko Yosemite, kaj al kiu la loĝloko Mariposa estas grava enirejo. Vidu ankaŭ la liston de kantonoj de Kalifornio. Eksteraj ligiloj la kantona retejo (angle)